Meedio Helen Duncanin väärennetty ektoplasma, joka on valmistettu harsokankaasta ja lehdestä leikatuista kasvokuvasta. Harry Pricen paljastuskuva.
Meedio Mary Marshallin väärennetty ektoplasma.
**Ektoplasma** (kreikk. *ektos* 'ulkopuolella', *plasma* 'muottiin valettu hahmo') tarkoittaa parapsykologiassa etenkin spiritismiin yhdistettävää nimitystä aineesta, joka saa aikaan niin sanotun *fysikaalisen mediumismin* eli henkimaailman materialisoitumisen. Ektoplasman väitetään olevan joko meedioiden tuottamaa tai henkimaailmasta peräisin olevaa ainetta.

Spiritistit yhdistävät ektoplasman usein elämänvoimaan, jonka erittäminen vaatii spiritistin sielun irtautumisen ruumiista. Tämä yhdistää ektoplasman vitalismiin eli käsitykseen siitä, että elämä sisältäisi yliluonnollista elämänvoimaa, jota voitaisiin kuvata tieteellisesti. Mediumin väitetään olevan ihminen, jolla eri aineiden tilat ovat heikosti kiinni toisisaan ja hän siksi siten kykenee lainaamaan vainajalle omaa ainettaan ektoplasmana, jolloin vainaja voi ottaa hahmon tehdäkseen itsensä kuuluvaksi, nähtäväksi ja kosketeltavaksi. Hahmolta voi mitata pulssin ja hengityksen lääketieteellisesti ja sen kanssa voi puhua. Meedioita on punnittu tämän jälkeen ja he ovat olleet jopa puolet kevyempiä. Hän on myös antanut vainajalle kaasumaisia, juoksevia ja kiinteitä aineita, sillä eetteriaineet eivät tietenkään paina mitään. Tätä sanotaan dematerialisaatioksi, minkä väitetään liittyvän meedion suureen ektoplasman tarpeeseen

Esitetyt kuvaukset ektoplasman ominaisuuksista vaihtelevat runsaasti: esimerkiksi joskus ektoplasman kerrotaan hohtavan pimeässä, joskus taas ei. Joskus kerrotaan, että sitä voi koskettaa vaaratta, joskus sen koskettamisen väitetään olevan vaarallista tai muuten tabu,*lähde?* sen sanotaan myös olevan valonarkaa ja erityisesti salamavalonarkaa. Ektoplasma voi myös olla limamaista tai nestettä. Spiritistit vetoavat siihen, että ektoplasman ominaisuudet vaihtelevat, koska se on täysin riippuvainen sekä ektoplasman käyttötarkoituksesta että meedion kyvyistä. Ektoplasman vastustajien mielestä tämä yhdistettynä siihen, että ektoplasmaa ei koskaan ole saatu kerätyksi eikä alistetuksi tieteelliseen tutkimukseen, kertovat siitä, että ektoplasma on kuvitteellista.

Lähteet
-------

1. 1 2 3 4 5  Luku 25. Materjalisointi ja teleportaatio *Kansainvälinen parapsykologian ja rajatiedon tutkimuskeskus, IIKA Oy*. Viitattu 21.7.2018.
2. 1 2 3 4  Ervast, Pekka: Harjaantunut selvänäkö *Henkiseen tietoon*. Viitattu 21.7.2018.
3. ↑  Katja Pesonen: Spiritismi avaa ovet tuonpuoleiseen todellisuuteen *Kuudesaisti.net*.  8.2.2016.  Arkistoitu 21.7.2018. Viitattu 21.7.2018.
4. 1 2  Melton, J. Gordon et al.: *Encyclopedia of Occultism & Parasychology*, s. 987, 988–990, 998. Fifth Edition, Volume 2, M–Z. Yhdysvallat: Gale Group, Inc. 2001. ISBN 0-8103-9489-8. Teoksen verkkoversio (pdf). (englanniksi)
5. 1 2  Fysikaalinen mediumismi *Netikka.net - Mediumismia ja kontaktikertomuksia*.  5.1.2001.  Arkistoitu 29.9.2009. Viitattu 21.07.2018.
6. 1 2  Materialisoituminen *Henkinen Kehitys*.  2017. Viitattu 21.07.2018.
7. ↑  Filosofia:vitalismi *Tieteen termipankki*. Viitattu 21.7.2018.
8. ↑  Sanastoa *Henkinen Kehitys*.  2017. Viitattu 21.7.2018.
9. ↑  Varteva, Risto: Meedion hohtava ektoplasma on pelkkää kemiaa *Helsingin Sanomat*.  13.5.1995. Viitattu 21.07.2018.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ektoplasma (parapsykologia)**.
* Nainen, joka oksensi ektoplasmaa *Sininen kirjahylly - Apu-blogi*.  13.11.2015. Viitattu 21.7.2018.
* Jko: Kummituskäsiä, ektoplasmaa ja hekumallisia henkiä *Nykysuomi*.  1.6.20170. Viitattu 21.07.2018.
* Maanavilja, Laura: Haamuja ja huijauksia - valokuva ja okkultismi *eidote. 0404*. eidos ry, taidehistorian opiskelijain yhdistys. Viitattu 21.7.2018.
* Wilma: Spiritismi *Paranormaali, suntuubi.com*.  2018.  Arkistoitu 21.7.2018. Viitattu 21.7.2018.
* Ektoplasmakritiikkiä Skepsis ry:n sivuilla
* Ektoplasma *Skepsis ry*. Viitattu 21.7.2018.
* Delgado, L. Anne: Bawdy Technologies and the Birth of Ectoplasm *University of Colorado Boulder*.  1.9.2011. Viitattu 21.7.2018 (englanniksi).